ร้านก๋วยเตี๋ยวลูกชิ้นหมูสาขาจากร้านชื่อดังย่านลาดพร้าว อยู่ในตลาดใหญ่ตรงสี่แยกเลียบคลองสองตัดพระยาสุเรนทร์ เมนูมีไม่มากแค่ก๋วยเตี๋ยวลูกชิ้นหมู น้ำใสธรรมดา ต้มยำ และลูกชิ้นหมูปิ้ง ที่โดดเด่นคือลูกชิ้นหมูค่ะ ขนาดเราไม่ค่อยชอบทานลูกชิ้นหมู ยังคิดว่าร้านนี้อร่อยเลย

ก๋วยเตี๋ยวหมูน้ำใส (35 บาท) ของที่นี่น้ำซุปรสกลางๆ ไม่ปรุงแต่งมาก เด็กกินได้ผู้ใหญ่กินดี ลูกชิ้นอร่อย เครื่องอย่างอื่นพอได้

ก๋วยเตี๋ยวหมูต้มยำ (35 บาท) พิเศษตรงที่เป็นต้มยำมะนาวสด กลิ่นมะนาวหอมเตะจมูก อร่อยดีค่ะ แต่ถ้าคนชอบรสต้มยำเปรี้ยวหวานเผ็ดจัดๆต้องปรุงเพิ่ม

ก๋วยเตี๋ยวหมูต้มยำแห้ง (35 บาท) ต้มยำแห้งออกจืดๆ ไม่อร่อยเท่าแบบน้ำค่ะ แต่หอมมะนาวเหมือนกัน

ก๋วยเตี๋ยวธรรมดา 35 บาท พิเศษ 45 บาท ปกติทานขนาดธรรมดาก็อิ่มค่ะ ^^
